 ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA Nr. 266/25.10.2018**

**privind modificarea Anexelor nr. 4, 5 și 6 la HCL nr. 69/29.03.2018 privind aprobarea prețurilor și a volumului masei lemnoase destinată valorificării, producţia anului 2018, provenită din fondul forestier proprietatea publică a municipiului Satu Mare**

Consiliul Local al Municipiului Satu Mare întrunit în şedinţa ordinară din data de 25.10.2018,

Luând act de raportul Serviciului Agricol și Fond Funciar din cadrul aparatului de specialitate al primarului, înregistrat sub nr. 49049 din data de 18.10.2018, expunerea de motive a primarului municipiului, în calitate de iniţiator, înregistrată cu nr.49053 din data de 18.10.2018, de rapoartele comisiilor de specialitate ale Consiliului Local Satu Mare,

Având în vedere solicitarea nr. 2381/07.09.2018 a Ocolului Silvic Negrești Oaș înregistrată sub nr. 42565/11.09.2018 la Primăria municipiului Satu Mare,

În baza prevederilor art. 4 alin (1), art. 12 lit (a) și art. 20 alin (5) și (6) din Regulamentului de valorificare a masei lemnoase din fondul forestier proprietate publică aprobat prin H.G. nr. 715/05.10.2017,

Ţinând seama de prevederile Legii nr.24/2000 privind normele de tehnică legislative pentru elaborarea actelor normative, republicată, cu modificările şi completările ulterioare,

În temeiul prevederilor art. 36 alin (2) lit. ,,c”, ale art. 45 alin.(3) precum şi ale art. 115 alin (1) lit. ,,b” din Legea nr. 215/2001, a administraţiei publice locale, republicata, cu modificările şi completările ulterioare.

Adoptă prezenta,

**HOTĂRÂRE:**

**Art. 1**. Se modifică Anexa nr. 4 aprobată prin art.3 din HCL nr. 69/29.03.2018 privind aprobarea prețurilor și a volumului masei lemnoase destinată valorificării,

producţia anului 2018, provenită din fondul forestier proprietatea publică a municipiului Satu Mare în sensul că aceasta va avea conținutul cuprins în Anexa nr. 1 care face parte integrantă din prezenta.

**Art. 2**. Pozițiile 1 și 2 din Anexa 5 și pozițiile 13,14,15 din Anexa 6 la HCL nr. 69/29.03.2018, modificat prin HCL nr. 157/27.06.2018, se abrogă, noile anexe având conținutul cuprins în Anexele 2 și 3 care fac parte integrantă din prezenta.

**Art. 3.** Cu ducerea la îndeplinire a prezentei se încredinţează Primarul municipiului Satu Mare, Serviciul Agricol şi Fond Funciar, Direcţia Economică din cadrul Aparatului de Specialitate al Primarului și Ocolului Silvic Negrești Oaș.

**Art. 4.** Prezenta hotărâre se comunică, prin intermediul secretarului municipiului Satu Mare, în termenul prevăzut de lege, primarului municipiului Satu Mare, Instituţiei Prefectului judeţului Satu Mare, Ocolului Silvic Negreşti Oaş, Serviciului Agricol şi Fond Funciar, Direcţiei Economice din cadrul Aparatului de Specialitate al Primarului.

Preşedinte de şedinţă Contrasemnează

Gáti Ştefan Secretar al municipiului

Mihaela Maria Racolţa

Prezenta hotărâre a fost adoptată cu respectarea prevederilor art.45 alin.(3) din Legea administraţiei publice locale nr. 215/2001, republicată, cu modificările şi completările ulterioare;

|  |  |
| --- | --- |
| Total consilieri în funcţie | 23 |
| Nr . total al consilierilor prezenţi | 22 |
| Nr total al consilierilor absenţi | 1 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 6 exemplare originale